– Пытанне гэтае падаецца мне даволі складаным. На першы погляд здаецца, што маецца на ўвазе менавіта наўпростым чынам расказваць людзям пра Хрыста, пра Евангелле, пра Божае слова. Такая пэўная евангелізацыя для малазнаёмых ці наўпрост для тым, хто далёка ад веры, ад хрысціянства. І задумалася: ці раблю я штосьці падобнае? Не… Але сведчанне можа быць у звычайных простых размовах і ўчынках, у штодзённых стасунках паміж тымі, хто з намі побач, на асабістым прыкладзе жыцця паводле хрысціянскіх каштоўнасцяў. Вельмі важна заўсёды разумець, наколькі чалавек гатовы і здольны ўспрымаць тое, што ты яму кажаш. Калі Бог пэўным чынам уплывае на нашае жыццё, варта пра гэта расказаць. Можна запрашаць знаёмых на хрысціянскія музычныя фэсты, на сустрэчы моладзі Тэзэ, у пілігрымкі. Я выбіраю гэты шлях – сведчыць пра Бога і ісці за Ім штодзённа.